《卜算子 秋思》
明代·叶小鸾

天澹水云平，风袅花枝动。罗幕凉生翠袖轻，柳外飞烟共。

独座思悠扬，箫管慵拈弄。怅冷西窗一夜香，寂寞添幽梦。

作者简介：叶小鸾（1616～1632） 明末才女。字琼章，一字瑶期，吴江（今属江苏苏州）人，文学家叶绍袁、沈宜修幼女。貌姣好，工诗，善围棋及琴，又能画，绘山水及落花飞碟，皆有韵致，将嫁而卒，有集名《返生香》。